de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky mn ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Кыргыз Республикасынын Президенти Атамбаев А.Ш.
Жогорку Кеңештин спикери Жээнбеков А. Ш.
Кыргыз Республикасынын Жогорку сотунун төрайымы Жамашева Ф. З.
Биз, Нарын районунун жашоочулары, Кыргызстандагы эң жогорку көзөмөлдөөчү органдын жетекчилигинин акылга сыйгыс, чектен чыккан аракеттерине көңүлүңүздөрдү буруу үчүн кайрылып атабыз. Бул кайрылуубузга башкы көзөмөл органынын жетекчиси Аида Салянованын Жогорку Кеңештин жыйынындагы сүйлөгөн сөзү негизги себепчи болду. Милдетине мыйзамдардын аткарылуусун көзөмөлдөп, мыйзамдуулукту камсыз кылуучу мамлекеттик жогорку жетекчи кызматкердин фактыларды көз көрүнөө, каалаганындай бурмалап, коомчулукка жеткирүүсү чыдамыбызды чегине жеткирип, сабырыбызды түгөттү.
Аида Салянова 11-апрелде Жогорку Кеңештин криминалдык авторитет Азиз Батукаевдин абактан мөөнөтүнөн мурда бошотулуп, өлкөдөн сыртка чыгарылуусун караган жыйынында депутаттардын суроолоруна жооп берип атып, "Нариман Түлеев медициналык кароодон өзү баш тарткан" деп билдирди. Анын мындай билдирүүсү ачык айтканда бизди өтө таң калтырды, уккан кулагыбызга ишенүү кыйын болду. Анткени Түлеевдин адвокаты, туугандары соттун бардык инстанциясына ден-соолугун кароодон өткөрүү өтүнүчү менен кайрылган болчу. Айткандарыбыз куру сөз болбошу үчүн адвокаттын бул боюнча арыздарын тиркедик. Бирок биздин андай өтүнүчтөрүбүз тиешелүү деңгээлде канааттандырылган эмес. Анын ордуна мамлекеттик органдар кандай жол менен болбосун дарыгерлердин обьективдүү диагноз коюусуна каршы айла-амалдарды көрүштү. УКМКнын Түлеевдин ден-соолугунун канааттандырарлык экенин айткан билдирме кагазында (справка) күнү жазылбаган, мөөр басылбаган. Медициналык кароодон диагностикалык борбордон өткөндүгү жазылган. Бирок булар эч бир чындыкка дал келбейт. Себеби ал убакта Түлеевге бир да дарыгер келген да, медициналык текшерүү жүргүзүлгөн да эмес.
Нариман Түлеевге козголгон кылмыш ишинде далилдер жок экенин, ага иш саясий себептерден улам козголгонун, ушундан билсеңиздер болот, мыйзамдарга каршы аракеттерди көрүшүп, Түлеевди абактан чыгарбай келатышат. Мисалы, 2012-жылдын 15-августунда Жогорку Сот үй камагына чыгаруу чечимин кабыл алган. Сот Түлеевдин качып кетүүсүнө, же тергөө иштерине тоскоолдук кылуусуна негиздер жок экенин белгилөө менен УКМКнын СИЗОсун үй абагына алмаштырууга уруксат берген болчу. Ал күнү жакындары, туугандары СИЗОнун алдында түнкү саат 11ге чейин күтүштү. Бирок укук оргоо органдары аны СИЗОдон бошотушкан жок. Анын себебин Акыйкатчы Турсунбек Акун билүүгө аракет жасап, СИЗО жетекчилиги аны чыгарса да, тергөө органдары каршы болуп чыгарбай атышканы маалымдаган. Ошондо Түлеев мыйзамсыз СИЗОдо кармалып турганын баса белгилей кетели. Анткени УКМК алгач Жогорку Соттун токтомун аткарып, андан кийин кайрадан кармашы керек эле. 6 сааттын ичинде депутатка жаңы кылмыш ишин козгой коюшуп чыгарбай коюшту. Андагы Башкы прокуратуранын мындай аракетин эч бир түшүндүрүүгө мүмкүн эмес. Мыйзамга баш ийбегендик, мыйзамды аткарбагандык дегенден башкача баалоого болбойт.
А бирок бизди таң калтырганы, көп өтпөй Башкы прокурор ЖК жыйынында Нариман Түлеев Жогорку Соттун чечими менен үй абагына чыгарылганын айтты. Мынчалык карандай калпты айткыдай Аида Саляновага эмне күч келди эле? Биз, туугандары, достору, журналисттер УКМКнын алдында анын чыгуусун күтүп олтурганбыз. Ал УКМКнын имаратынан сыртка баш баккан эмес. Муну ошол күткөндөрдүн ар бири тастыктап бералат. Ошондо Аида Салянованын кезектеги дагы бир калпына күбө болуп, күйбөгөн жерибиз күл болгон.
ЖК депутаты Нариман Түлеевге карата Башкы прокуратуранын аракеттеринен улам бир нерсеге биротоло ынандык. Башкы прокуратура үчүн мыйзамдар тандалма түрдө иштейт экен. Салянова үчүн эмнегедир күнөөсү али далилдене элек, жетиштүү айыптоо корутундусу жок айыпкер, бир канча адамдын канын төгүп, оор кылмыштарды жасаган криминалдык авторитеттен алда канча коркунучтуу, кооптуу тура.
Биз өлкө жетекчилиги тарабынан Нариман Түлеевге айкөлдүк болуусун сурабайбыз, биз болгону ага карата болуп жаткан сот ишин адилеттуу болуусун гана өтүнөбүз.Ошол себептен аны сот бүткөнчө бошотуп, ага тиешелүү деңгээлде дарыланууга мүмкүнчүлүк берүүсүн талап кылабыз. Бирок өкүнүчтүүсү, Түлеевдин жаран катары укуктары тепселенип, ага карата мыйзамдар иштебей келатат. Ошол эле мезгилде криминалдык авторитет ден-соолугуна байланышкан шылтоо менен 1 күндө абактан чыгарылып, анысы аз келгенсип, өлкөдөн чыгарылып кетип атат. Түлеевге карата мыйзамдуулукту карманган президенттин, Азиз Батукаевдин мөөнөтүнөн мурда бошотулуп, өлкөдөн чыгып кетүүсү боюнча унчукпаганы бизди өтө таң калтырат. Президенттин эч нерсени билбеген, укпагандай позицияны карманып атканы эмнени каңуулайт? Эмнеге Конституциянын гаранты катары бир сөз айтканга жараган жок? Эмнеге Башкы прокуратура ден-соолугу начарлап кеткен Нариман Түлеевге да Азиз Батукаевге кылынгандай айкөлдүк, гумандуулук, боорукердик кылышпайт? Биз депутат дарыланууга муктаж экенин айтып, жазып келатпайбызбы! Ачыгын айтканда, биз Нариман Түлеевдин жөнөкөй жарандык укуктарын камсыз кылуусун сурай берип, чарчап деле бүттүк. Үмүтүбүз деле калбады. Себеби Батукаевге байлашкан окуя прокуратура, сот органдары саясий буйрутмаларды аткаруу үчүн жарандарды абакта каалашынча кармоого даяр болушса, зарылдыгы пайда болгон кезде кандай болбосун жолун таап, абактан криминалдык авторитеттерди да заматта бошотуп жиберүүгө даяр экендиктерин көрсөтүштү.
Нарын шаарынын жашоочуларынын атынан 150 адам кол койду
Мелис Абакиров, Кыргыз Эл жазуучусу:
небереси тууралуу "Эрөөл" деген повесть жазып бүттүм..."
- Мелис байке, чыгармачылыгыңыздагы кандай жаңылыктар бар? Кандай чыгарманын үстүндө иштеп жатасыз?
- Жакында эле "Эрөөл" деген тарыхый чыгарма жазып бүттүм, азыр ал чыгарманы "Ала - Тоо" журналы №3-санына жарыялады. Бул повестимди жашыруун ат менен, сынакка да бергем. Жыйынтыгы кандай болот, көрөбүз го.
- Кайсыл доорду, кайсы инсанды сүрөттөп жаздыңыз?
- Кудайберген үркүнчиев деген абдан чоң комузчу болгон. Ал кадимки Төрөгелди баатырдын (Ормон хандын кол башчысы) небереси. Мен ошо чоң өнөрпоздун өмүр жолун, тагдырын чагылдырып жаздым. Ал инсандын трагедиясы да укмуш. үркүнчиев өзү Сейликан, (Ормонхандын небереси) Майлыбай (Шалкы күүнү автору), Боккөтөн, Мураталы өңдүү чоң комузчуларды тарбиялаган. Негизи, мындай чоң комузчулар көз жаздымда калбашы керек. Булардын өнөрү кийинки муундарга чоң өрнөк болот. Мен чыгармачылыгымда биринчи жолу өнөр адамынын тагдырына кайрылдым. Комузчу жөнүндө, анын укмуш күүлөрү тууралуу, айтор чоң өнөрпоздордун эрөөлүн жаздым. Ушундан улам повестимдин атын "Эрөөл" деп атадым.
Буйруса, жакында өзүнчө китеп кылып чыгарам. Башкалардай болуп демөөрчү издебейм, өзүмдүкү өзүмө жетет. Анын үстүнө мен 40 жыл бою китеп чыгаруу жаатында иштеп, кандай кылып чыгарыштын ийне-жибине чейин билем. Версткасын, корректировкасын да өзүм жасайм. Мисалы, башкалар бир китепти 250 миң сомго чыгарса, мен 150 миң сомго чыгарам. Анткени, мен бул жаатта адисмин. Иштин көбүн өзүм жасайм.
- Мындан бир эки жыл мурун эки томдук "Тандалмаларыңызды" чыгардыңыз эле. Анын сатылышы, элдин алышы кандай болду?
- Эл азыр оңой менен китеп сатып албай калбадыбы. Ушу себептен улам, "Тандалмалар " ушу кезге чейин сатылып бүтө элек. Дагы бир себеби, мен башка жазуучулардай шыпылдап китеп сата албайм. Мекемелерге, же кимдир бирөөлөргө барып китебимди ал деп айтпайм. Кыскасы, китеп саткандан уялам. Болгону "Нускага" гана берип коём Мисалы, бир катар жазуучулар өздөрүнүн томдуктарын 500, 1000 сомго сатып жатышат. Мен анчалык кымбат сатпайм. "Тандалмалардын" бир томдугу 300 сом эле. Бул китептин өзүнүн чыккан наркы. Себеби, жогоруда айткандай китепти кандай чыгарышты мыкты өздөштүргөм. Менин натурам ушудай. Китеп дароо эле өтүп кеткен да болбойт, ар бир китептин өзүнүн сатылып бүтө турган убактысы болот.
- Жазуучулар союзу мамлекетке кереги жок бир чабал уюмдай болуп, көз жаздымда калды десек болот. Бул боюнча пикириңизди уксак...
- Жазуучулар союзу мамлекетке керек. Керек болгондо да, аба менен суудай керек. Бирок, тилекке каршы, мамлекет Жазуучулар союзуна жетиштүү деңгээлде көңүл бурбай жатат. Анын үстүнө Жазуучулар союзунун жетекчилери да жакшы иштешпейт жатат. Чынын айтканда, иштин көзүн билбеген адамдар жетектеп, аталган союздун кадыр-баркы төмөндөп кетти. Мамлекет такыр эле карабай, кол шилтеп салды деген болбойт. Азыдыр-көптүр акчасын берип жатат. Эгер Жазуучулар союзун ишти билген, кыйын адис адам жетектесе, анда алдыга сөзсүз алдыга жылуу болот.
- Акыркы кезде китеп окулбай калды деген пикир калыптанып калды. Бул көрүнүш боюнча эмне айтасыз?
- Эмне айтат элек. Чынында азыр китеп окугандар азайды. Бул коом үчүн - чоң көйгөй. Болбосо, китептин ордун эмне толтурат? Интернетпи? Албетте, интернеттин орду башка. Ал толтура албайт. "Китеп жан дүйнөнү азыгы" деп какшап айтып келебиз да, айрыкча жаштар ошол жан дүйнө азыгын пайдалануудан качып, мындайча айтканда, ачка калып, кайдагы бир пайдасыз, зыяндуу нерселерге азгырылып жатышат. Негизи китептин миссиясы чоң да. Китеп болбосо өспөй калабыз. Агартуучулук жагы да чоң орунда. Ал эми тарбия - таалим жагынан китептин өткөн каражат жок десем жаңылышпайм.
23-апрель Бүткүл дүйнөлүк китеп күнү борбор шаарыбызда жакшы белгиленди. Мындай иш-чараны бир күн менен белгилеп, токтотуп койгон жарабайт. Колдон келсе, тез-тезден өткөзүп, китеп окууну, китепке болгон сүйүүнү даңазалап туруубуз зарыл. Мындай иш чарага, айрыкча бийлик жетиштүү деңгээлде көңүл бурушу керек. Азыр окуу китеби болобу, адабий китеп болобу, айтор нускасы абдан аз чыгып жатат. Мисалы, миң окуучуга 100 же 200 китеп. Бул эмнеге жетет? Ошон үчүн нускасын көбөйтүүгө көңүл буруу зарыл. Андан тышкары, жер-жерлердеги китепканаларга да жаңы чыккан китептер жетпейт жатат. Бул ишти да тийиштүү деңгээлде колго албаса болбойт.